Alice Lavender

Alice 717-es egység egyik viszonylag friss tagja, mindössze egy éve szolgál az egységnél. Bár ránézésre gyámoltalan és szelíd teremtés, aki a légynek se tudna ártani, bűnözőre lőni meg aztán végképp nem még ha ki is borítja, amit lát, valahogy mégis elvégezte az akadémiát.

Alice egy sárkányangyal, aki az angyali birodalom "fő" bolygóján, a Seraphine-on született. Mivel megnyíltak a határok az angyali birodalom és a CSKNSZ között, így Alice ahelyett, hogy a sárkányangyallányokra váró háremi létbe fanyarodna, inkább a Földre jött, egészséges, nem poligám kapcsolat reményében. Mindig is elszomorította, ha látta, hogy a sárkányangyalok fiatal lányait akaratuk ellenére adják a népükben jóval kevésbé fellelhető férfiakhoz, akár törvénnyel is kényszerítve erre őket

## Előélete

Alice az édesanyjával együtt költözött el a bolygójukról, aki úgy döntött, a sárkányangyalok törvényeivel szembeszállva elválik, ez utóbbi azonban nem volt opció a már elkölteződött hárem-tagok között. A birodalom ezért száműzte anyát és lányát a Földre. Ők ezt azonban nem bánták, mi több, látszólag egy kedves befogadó családra találtak, akivel együtt fizették a közös szállást.. Alice édesanyja nehezen talált munkát, és alig tudta fenntartani magát. Rászorult, hogy a lakótársa, Jeff kisegítse őt anyagilag.

Alice bár nem tudott róla, de anyukája számtalanszor odaadta magát a férfinak, hogy ne legyenek kitéve. Végül amikor a sárkányangyalok összeszedték magukat, Alice anyja el akart költözni lányával, hogy soha többé ne kelljen természetben fizetnie az eltartójának. Alice tizenöt éves volt, mikor szemtanúja volt, ahogy Jeff megerőszakolja édesanyját. A lány azonban hallgatott az iskolában, mindenütt, mígnem egy nap rajzterápia során gyanúsan sok szexuális elemet fedezett fel egy csoportterapeuta nála, és mivel még kiskorú volt, így jelzést tett.

A gyámügy felgöngyölítette az ügyet, a 717-esek segítségével. Jeff ellen eljárás indult, de a férfi egy lépéssel a hatóságok előtt járt. Elrabolta Alice anyukáját, akit halálra kínzott és erőszakolt. Az ügynökök kizárólag a holttestet találták meg. Jeff következő célpontja azonban Alice volt. A lányt egy késő esti buli után próbálta becserkészni a férfi, Alice azonban jól tudta, mi a teendő. Mikor látott egy gyanús sziluettet, bekapcsolta a telefonját, majd hívta a 717-et. Jeff megkörnyékezte a lányt, és megpróbálta őt is megerőszakolni, de még csak a felsőjét tépázta meg, már megjelentek a 717-esek, köztük egy fess fiatalember, akiben Alice a hősét látta. A srácot úgy hívták, hogy Martin Baker. A fiatal ügynök agyba főbe verte az erőszaktevőt, felvilágosítva őt arról, hogy a mocsok fajtáját a börtönben darabokra tépik. Ez meg is történt, Alice pedig Martint csodálva jelentkezett az akadémiára.

## Akadémiai évek és a szolgálat nehézségei

Alice úgy döntött, segíteni fog az olyanoknak, mint ő vagy édesanyja, így ügynökké akart válni. Persze eleinte Martin iránt érzett vonzalmat, amit Baker azonban visszautasított folyamatosan. Rose-zal ellentétben Alice-szel még csak szexuális kapcsolatot sem létesített a fiatal Baker ügynök, csupán barátként tekintett rá, egyáltalán nem vonzotta. Alice szívét összetörte a tény, hogy az etikai szabályzatok miatt nem lehet együtt Bakerrel, de már egy éve tanult az akadémián, és nem hagyta kárba veszni azt az időt.

Nagy nehezen levizsgázott, bár nem volt sem elég határozott, sem önbizalma nem volt elég ahhoz, hogy ügynök legyen. Kis híján meg is bukott a záróvizsgán. Figyelembe vették azonban, hogy a vizsga előtt egy héttel egy autóbalesetnél Alice kifejezetten határozottan és bátran nyújtott elsősegélyt, megmentve két sérültet is az elvérzéstől, miután hívta az egységet. Alice azóta azon van, hogy fejlessze magát, de önbizalomhiánya még mindig kihat olykor a munkájára, és sajnos előfordul, hogy ezzel önmagát vagy másokat sodor veszélybe.

Egy év szolgálat után persze próbál fejlődni, de még mindig ott él benne az a fiatal, bántalmazott kamaszlány, aki sokszor még a férfiak látványától is rettegett. Nem is volt komoly kapcsolata eddig, csupán Bakernél próbálkozott volna, ám ez kudarcra volt ítélve.

## Hobbik

* Társasjáték
* Rajzolás
* Cosplay
* Lovaglás